A **Prodiák Iskolaszövetkezet „****Tusványos 2023” nyereményjáték** hivatalos szabályzata

1. **A nyereményjáték és annak szervezője**
   1. A nyereményjáték megnevezése: **„Tusványos 2023”** (a továbbiakban „Játék”).

A nyereményjáték szervezője a **Prodiák Iskolaszövetkezet** (székhelye: 8000 Székesfehérvár, Szabadságharcos út 57.; adószám: 23317448-2-07; a továbbiakban „Szervező”).

1. **A Játékban részt vevő személyek**

.

* 1. A Játékban részt vesznek mindazon természetes személyek, akik 18. életévüket betöltötték (a továbbiakban „Játékos”), akik a XXXII. Nyári Szabadegyetem és Diáktábor rendezvényen található PROHUMAN sátor oldalán és pultján található QR kód segítségével a Prodiák Iskolaszövetkezet honlapján regisztrálják magukat, és ezáltal részt vesznek a játék fődíjának sorsolásán.
  2. A Játékban nem jogosultak sem közvetlenül, sem közvetetten részt venni
  3. a Szervező,
  4. a XXXII. Nyári Szabadegyetem és Diáktábor rendezvény megszervezésében közreműködő természetes és jogi személyek
  5. a Játék szervezésében vagy lebonyolításában közreműködő természetes és jog személyek,

és azok tulajdonosai, vezető tisztségviselői, munkavállalói, vagy velük munkavégzésre irányuló egyéb jogviszonyban állók, valamint mindezen személyek Ptk. 8:1.§ (1) bekezdés 2. pontjában meghatározott közeli hozzátartozói.

1. **A Játék időtartama**

A Játék 2023. július 18. napjának 12 óra 00 percétől 2023. július 22. napjának 17 óra 00 percéig tart.

1. **A Játék mechanizmusa és a nyerés feltételei**

A Játékban való részvétel feltétele a Prohuman Diákmunka weboldalán a regisztráció hiánytalan kitöltése, valamint hozzájárulás adása ahhoz, hogy a Szervező a Játékos részére megadott e-mail címén keresztül állásajánlatokat küldjön. A regisztráció automatikus jelentkezést feltételez a Játékban való részvételre. Egy természetes személy csak egyszer regisztrálhat, tehát egyszer adhatja le jelentkezését a Játékra.

A regisztrációt követően egy megerősítő e-mailben kap a jelentkező visszajelzést a sikeres jelentkezésről. A 2. részben meghatározott feltételeknek megfelelő Játékosok közül a nyertes kisorsolására a Játék 3. részben meghatározott időtartamának elteltét követően, a véletlenszerűség elve alapján kerül sor.

1. **A nyeremény, sorsolás** 
   1. A Szervező a Játékosok között 1 db mountain bike kerékpárt sorsol ki. A nyeremény további részleteiről a nyertes e-mailben vagy telefonon kap bővebb tájékoztatást a szervezőktől.
   2. A sorsolás helyszíne és időpontja: Tusnádfürdő, 2023. július 22. 18:00 óra. A sorsolás módja: számítógépes sorsolás, véletlenszerű algoritmussal a regisztrált e-mail címek egyikének kiválasztása útján.
   3. A Szervező a sorsoláson a nyertesen kívül 1 fő tartaléknyertest sorsol ki. A tartaléknyertes Játékos csak abban az esetben válik jogosulttá a nyereményre, ha a nyertes a jelen szabályzatban leírt bármely alaki, illetőleg bármely személyi feltételnek nem felel meg, s így kizárásra kerül; illetve, ha a jelen játékszabályzatban foglalt más indok alapján kerül a Játékos kizárásra, vagy ha a nyertes a nyertességéről szóló értesítés megküldését követő 3 munkanapon belül a Játékban használt elérhetőségén nem válaszol, vagy ha a nyertes nyilatkozatot tesz arról, hogy nem kívánja átvenni a nyereményét.

A Szervező a nyereménysorsolást követő 3 munkanapon belül üzenetben értesíti a sorsolás nyerteseit, majd rögzíti pontos adataikat (név, lakcím, telefonszám), valamint tájékoztatja a nyertest a nyeremény átvételének részleteiről. A Szervező a nyertes Játékost az általa nyilvántartott e-mail címén vagy telefonszámán értesíti.

1. **Vegyes rendelkezések**
   1. A Játékban történő részvétel feltételeként előírt adatok hiányosságáért/hibájáért (pl. kért adatok hiánya, helytelensége stb.), ezen adatok valótlanságáért, a Szervező érdekkörén kívül felmerülő technikai problémákért (beleértve, de nem kizárólagosan e-mail cím változása, megszűnése, adatátvitel hibája), a nyeremény beváltásának a nyertesnek felróható elmaradásáért vagy késedelméért, illetve ezek következményeiért a Szervező és a Szervező megbízottjai a nyertesek felé semmiféle felelősséget nem vállalnak.
   2. A Szervező nem vállal felelősséget a Játékos által tévesen, hibásan vagy valótlanul megadott adatokkal okozott következményekért sem.
   3. A hamis, hamisított vagy manipulált regisztrációk, illetve a Játék során csalással adott válaszok érvénytelenek és nem vehetnek részt a Játékban. A Játékban részt vevő regisztrációk és válaszok érvényességével kapcsolatban felmerülő bármely vita esetén a Szervező döntése az irányadó.
   4. Amennyiben a Játék során bármelyik résztvevő jogszabálysértően, a jelen játékszabályzattal ellentétesen vagy egyébként visszaélésszerűen jár el, vagy ennek gyanúja merül fel, a Szervező fenntartja a jogot, hogy az ilyen résztvevőt a Játékból egyoldalúan kizárja, vagy a Játékot nyertes kihirdetése nélkül megszüntesse.
   5. A játékszabályzat módosításának jogát – a résztvevők megfelelő és széleskörű tájékoztatása mellett – a Szervező fenntartja.
   6. A Szervező, illetve a Játék szervezésében részt vevő cégek egyike sem felel, és kizár minden kártalanítási, kártérítési igényt a Jjáték során annak esetleges hibáiból, hiányosságaiból, hibás működéséből, a nyereményjáték során bekövetkezett késésekből eredő vagy ahhoz kapcsolódó költségekért, károkért, veszteségekért, ide nem értve a szándékosan vagy súlyos gondatlansággal okozott, a résztvevőnél felmerülő, igazolt károkért való felelősséget.
   7. Amennyiben a nyertes részvétele a jelen részvételi szabályok alapján érvénytelennek tekinthető, úgy a Szervező jogosult a tartaléknyertes részére a nyereményt átadni.
   8. A Szervező a részvételi szabályzatban foglalt nyereményen kívül egyéb nyereményt nem oszt ki, az más nyereményre át nem váltható. A nyertest a nyereménnyel kapcsolatosan nem terheli személyi jövedelemadó-fizetési kötelezettség. A nyeremény kapcsán keletkező SZJA és EHO kötelezettséget a Szervező a hatályos adótörvények alapján megállapítja és befizeti az illetékes adóhatóság részére.
   9. A Játékosok a Játékban való részvételükkel beleegyezésüket adják ahhoz, hogy a személyes adataikat (név, születési idő,telefonszám, e-mail cím) a Játék lebonyolítása és nyertességük esetén értesítésük céljából a Szervező kezelje. A Szervező szavatolja, hogy az adatkezelés a hatályos jogszabályi rendelkezések megtartásával történik, kizárólag a sorsolás 5.2. pontban meghatározott időpontjáig és kizárólag a nyeremények kisorsolása céljából. A személyes adatok kezelésére egyebekben a Szervező honlapján (https://www.prodiák.hu/) megtalálható adatkezelési tájékoztató irányadó.
   10. A jelen játékszabályzatban nem szabályozott kérdésben a vonatkozó magyar jogszabályok rendelkezései irányadóak.
   11. A Játékosok a Játékban való részvételükkel jelen Játékszabályzatban foglalt valamennyi feltételt tudomásul veszik és elfogadják.

Budapest, 2023. július 18.

Prodiák Iskolaszövetkezet

Szervező